Apsces testisa
<s>Apsces testisa (epididimisa) je relativno redak ograničeni gnojni proces, koji nastaje kao posledica specifične i nespecifične infekcije epididimisa, testisa ili traume skrotuma.</s><s>Kako infekcija nije lokalizovana samo u jednom intraskrotalnom organu, mnogi autori ovo oboljenje nazivaju akutni orhiepididimitis ili akutni epididimoorhitis.</s>

<s>Etiologija 
Apsces testisa i epididimisa je sekundarni, zapaljenjski proces ovih organa, i jedno od urgentnih stanja u akutnom skrotumu.</s><s>U ogromnoj većini slučajeva prethodi mu nespecifična, ali može biti posledica i specifične infekcije.</s><s>Nespecifične infekcije,
 epididimisa i testisa,
 istovremena upala testisa i epidididimisa,
 traumom izazvane infekcije,
 jatrogeno izazvana infekcija.</s><s>Specifične infekcije
 Seksualno prenosive bolesti; gonoreja (Neisseria gonorrhoea) i hlamidija (Chlamydia trachomatis)
 Tuberkuloza (Mycobacterium tuberculosis).</s>

<s>Apsces testisa i epididimisa najčešće izazivaju: gram-negativne bakterije (Enterococcus spp. coliforms.</s><s>Staphylococcus spp.</s><s>Streptococcus spp.) Kohov bacil, i sl.</s><s>Transmisija infekcije je najčešće, ali ne i obavezno, seksualno uzrokovana.</s>

<s>Ponekad akutnom epididimoorhitisu prethodi uretritis, prostatitis i simptomatska hidrocela ili hematocela.</s>

<s>Furnijeova gangrena (nekrotizirajući fasciitis) je gangrenozni proces koji uključuje i apsces spoljašnjih genitalija, a nastaje kao posledica širenja infekcije iz urinarnog trakta ili direktno iz perirektalnih izvora infekcije.</s>

<s>Klinička slika 
Bolest počinje naglo;
 Jakim bolom u testisu, koji se smanjuje pri mirovanju, ležanju ili elevaciji testisa.</s><s>Povišenom lokalnom i opštom telesnom temperaturom.</s><s>Otokom o crvenilom kože skrotuma (mošnice).</s>

<s>Dijagnoza 
U postavljanju dijagnoza apscesa testisa, koristi se sledeće metode;
Anamneza 
Fizički pregled
Imidžing testovi 
Od ovih testova ultrazvuk može biti jako koristan, jer potvrđuje dijagnozu nalazom apscesa u testisu.</s>

<s>Diferencijalna dijagnoza 
Diferencijalnodijagnostiki treba razmatrati sledeća stanja:
 Karcinom testisa
 Benigne ciste testisa 
 Eepididimoorhitis
 Epididimalni apsces
 Torzija semene vrpce (sa nekrozom)
 Povrede testisa</s>

<s>Terapija 
U slučaju orhiepididimitisa lečenje je konzervativno - odgovarajućim antibioticima (cefalosporini, tetraciklini kod nespecifičnih infekcija), uz mirovanje i primenu analgetika protiv bolova.</s>

<s>Drenaža apscesa, koja može biti površna ili intraskrotalna jedna je od metoda izbora, koja ima za cilj evakuaciju stvorenog gnojnog sasržaja u apscesu.</s><s>Nema kontraindikacije za ovu vrstu intraskrotalnih apscesa, jer nema toliko teških stanja da bolesnik ne može da izdrži operaciju.</s><s>Pacijenti sa Fournijeovom gangrenom zahtevaju agresivnu reanimaciju, primenu antibiotika širokog spektra i brzu hiruršku intervenciju.</s>

<s>Kao dodatna mera primenjuje se elevacija skrotuma (može i sa suspenzijom za testise, ali se može biti i improvizovn), u cilju smanjenja otoka.</s>

<s>Prognoza 
Ako se leči pravilno i na vreme apsces testisa najčešće ne ostavlja nikakve posledice.</s><s>Međutim, zapušteni ili nelečeni oblik orhiepididimtis vrlo lako formira apsces.</s>

<s>Ponekad apsces testisa ili epididimisa može imati subakutni tok, kada bez obzira na terapiju ide ka daljem stvaranju apscesa.</s><s>U tim stanjima on može da kolikvira, i da se spontano otvari na koži skrotuma.</s><s>Ovakvu situaciju lekar ne bi trebalo da sačeka, već bi trebalo da se pravovremeno učini incizija sa drenažom uz maksimalnu antibiotsku zaštitu.</s><s>Intezivno lečenje najčešće spašava testis, pri čemu se maceriraju i propadaju samo ovojnice testisa.</s><s>Međutim ima slučajeva
kada je jedini tretman orhiektomija ili vađenje testisa.</s>

<s>Izvori</s>

<s>Literatura 
 Thakur, A., et al., Scrotal abscess following appendectomy.</s><s>PediatrSurgInt, 2001. 17(7):569-571.</s><s>Farriol, V.G., et al., Gray.scale and power dopplersonographic appearances of acute inflammatory diseases of the scrotum.</s><s>J Clin Ultrasound, 2000. 28(2):67-72.</s><s>Schlossberg D. Clinical Infectious Disease.</s><s>Cambridge Univ Pr.(2008)</s>

<s>Spoljašnje veze 
 Drenaža apscesa mošnica 
 Apsces testisa 
 Priručnik urgentne urologije</s>

<s>Urologija
Hirurgija
Akutni skrotum</s>

